Marie verras met verby-ry-verjaardag
Die gemeenskap het Garsfonteiner, Marie Botha, met 'n verby-ry optog verras vir haar 80ste verjaardag. Weens inperkingsmaatreëls kon sy nie dié dag saam met familie en vriende deurbring nie.
Marie het op die sypaadjie gesit terwyl 'n groep bure verby gery het, gelukwense uit hulle motors geskree het en geskenke afgelaai het. Sy vertel dat selfs fietsryers, haar sekuriteitsmaatskappy en mense wat met hulle honde stap, haar vanuit die straat geluk gewens het.
Marie Botha op haar 80ste verjaardag
Foto: Tshegofatso Ramushi
Marie is op 18 Julie 1940 in Lady Smith in die destydse Natal gebore. Sy het as onderwyseres in Pretoria begin werk en het twee dogters en twee seuns gehad. Sy het in 2004 Garsfontein toe getrek ná haar man oorlede is.
Sy vertel dat dit nie is hoe sy gedink het sy haar 80ste verjaardag sal vier nie en sy was baie opgewonde oor die groot verrassing wat mense uitgedink het om by die Covid-19 maatreëls te hou. Marie is 'n aktiewe lid van haar gemeenskap en die verby-ryers het haar laat weet hoe spesiaal sy vir hulle is.